ประจำเดือนมาวันที่9 แล้วมีเพศสัมพันธ์กับแฟนวันที่13 ไม่ใส่ถุง แค่สอดใส่นิดหน่อย แต่ระหว่างใส่ก็เอาออกมาเช็ดบ้าง แฟนไม่เสร็จนะคะ หลังจากมีเพศสัมพันธ์ก็กินยาคุมฉุกเฉินเลย แล้วกินอีกเม็ดก่อน12ชม.จะมีโอกาสท้องมั้ยคะ
สวัสดีค่ะ การมีเพศสัมพันธ์ไม่ใส่ถุงยางอนามัยแล้วทำการหลั่งนอกนั้น ยังคงทำให้เกิดการตั้งครรภ์ได้อยู่ถึงประมาณ 4-20% จึงไม่ควรใช้วิธีดังกล่าวในการคุมกำเนิดค่ะการใช้ยาคุมฉุกเฉินตามไป ถ้าได้ใช้ภายใน 72 ชั่วโมงหลังมีเพศสัมพันธ์นั้น โอกาสตั้งครรภ์จะลดลงไปได้ประมาณ 80-90%แต่อย่างไรก็ตาม การใช้ยาคุมฉุกเฉินยังมีประสิทธิภาพที่ด้อยกว่าการใช้ถุงยางอนามัยขณะมีเพศสัมพันธ์ หรือการใช้ยาคุมแบบแผงรายเดือน ฉีดยาคุม ฝังยาคุมล่วงหน้าเพื่อป้องกันไว้ก่อน อีกทั้งยาคุมฉุกเฉินอาจทำให้มีผลข้างเคียงต่างๆเช่นเลือดออกผิดปกติทางช่องคลอด หรือประจำเดือนคลาดเคลื่อนได้ จึงไม่ควรใช้บ่อยๆค่ะ